rlitschk/wikidir huggingface dataset:
Jasna Đuričić (* 16. April 1966 in Ruma, Serbien) is en serbisch Schauspelerin. Se hett an de Kunstakademie in Novi Sad studeert, wo se ok en Perfesserstäe hett. Se is in völ Theaterprodukschonen, as ok in Film un Feernsehn uptreden. 2010 hett se bi dat Internatschonal Filmfestival vun Locarno den Pries as best Schauspelerin för hör Rull in de Film Beli, beli svet (Witt, witt Welt) kreegen. Jasna Đuričić in de Internet Movie Database (engelsch)
Giuseppe Bernardino Bison (* 16. Juni 1762 in Palmanova; † 28. August 1844 in Mailand) weer en italieensch Maler vun den Klassizismus. Giuseppe Bernardino Bison wurr an‘ 16. Juni 1762 in Palmanova boren. Tosommen mit sien beid veneziaansch Öllern truck Bison nah Brescia, wo he sien Kunststudium upnehm un en Schöler vun Gerolamo Romani wurr. Later kehr de Familie nah Venedig torüch. In de Lagunenstadt hett Bison sien Kunststudium ünner Giovanni Antonio Canal fortsett un hett sück mit den Architekten vun dat Teatro La Fenice, Gian Antonio Selva (1751-1819), anfrüend. Mit de sien Hülp kreeg Bison de Stäe vun en Bühnenmaler un hett in de folgend Johren an de Opernhüüs vun Venedig, Treviso, Gorizia un Triest arbeit. 1787 is he mit sien Gönner Selva nah Ferrara un later nah Treviso (1793) gahn, um schließlich verstärkt in Triest to warken. In de Habenstadt weer he ünner annern in de Palazzo Carciotti, Palazzo della Borsa un in de Kark Santa Maria Maggiore tätig. 1831 oder 1833 hett Bison Triest verlaaten, um in Mailand an de Accademia di Belle Arti di Brera tätig to wurrn. Bison is an‘ 24. August 1844 in ärmlich Verhältnissen storven. Dizionario Biografico Italiano, Vol. 10, (1968), S. 684-685.
Thomas „Tommy“ Lee Flanagan (* 16. März 1930 in Detroit; † 16. November 2001 in New York City) weer en US-amerikaansch Jazz-Pianist vun den Swing. Sien Öllern weern begeistert Jazzfans un hebbt Tommys Musikalität dör Klarinett-Ünnericht all mit söss Johren fördert; as he elf Johr old weer, is he to dat Klaveer wesselt. 1945 hett he en Konzert vun Art Tatum besöcht, wat hüm dorto brocht hett, dat he nu endgültig Jazzpianist wurrn wull. Noch i dat sülvig Johr harr Tommy Flanagan – mit blots 15 Johren – sien eersten professionellen Upträe in dat Ensemble vun Dexter Gordon. Dornah hett he mit lokaal Gruppen in Detroit, ünner annern mit Lucky Thompson, Rudy Rutherford un Billy Mitchell arbeit. Nah de Tiet in de US Army (1951-53) speel he mit Kenny Burrell un keem nah New York. Sien Debüt in New York gelung 1956, as he vör den wat kranken Bud Powell inspringen dee. Sien Speel hett Miles Davis so düchtig beindruckt, dat he hüm to de nächst Upnahmsession inladen hett. Buterdem hett he ok mit Oscar Pettiford tosommen arbeit. In de nächst twintig Johren keem Flanagan to völ, hüüd as Klassiker anerkannt Upnahmen. Eerst Upnahmen entstunnen in‘ März 1956 ünner Leitung
De däänsch Jazzpar-Pries weer bit 2005 de internatschonal bedüüdendst Jazzpries. Mit sien Konzerten vun de Priesdräger, de disse dokumenteerend CDs, dat Överreichen vun en Bronzestatue un dat Priesgeld vun 200.000 Däänsch Kronen kann disse Musikpries as en Oort Nobelpries vun den Jazz gellen. De Pries wurr jedes Johr an en internatschonal anerkannt un aktiv Musikerpersönlichkeit vergeven, de en breedere Beachtung verdeent. De Priesdräger sünd: 1990 Muhal Richard Abrams 1991 David Murray 1992 Lee Konitz 1993 Tommy Flanagan 1994 Roy Haynes 1995 Tony Coe 1996 Geri Allen 1997 Django Bates 1998 Jim Hall 1999 Martial Solal 2000 Chris Potter 2001 Marilyn Mazur 2002 Enrico Rava 2003 Andrew Hill 2004 Aldo Romano Upgrund vun den Utfall vun de fröheren Hööftsponsor (Skandinavisk Tobakskompagni) sünd de Jazzpar-Aktivitäten in‘ April 2005 instellt wurrn. Homepage mit Uplistung vun all Nomineerten un vun de entstahn CDs europäisch Jazzpriesen vun dat Jazzinstitut Darmstadt
Cornell Dupree (* 19. Dezember 1942 in Fort Worth, Texas; † 8. Mai 2011) weer en US-amerikaansch Gitarrist in den Beriek vun de populären Musik, den Soul Jazz, Fusion un Rhythm and Blues, de as Sessionmusiker bi över 2500 Upnahmesessions mitwarkt hett. Cornell Dupree speel mit twintig Johren in de R&B-Grupp vun King Curtis. Bald darnah fung he an as Sessionmusiker to arbeiten, so för Brook Benton („Rainy Night in Georgia“) un Künstler as Lou Rawls, Paul Simon, Barbra Streisand, Harry Belafonte, Lena Horne, Roberta Flack, Joe Cocker, Michael Bolton oder Mariah Carey. Dupree hörr ok van 1967 bit 1976 to de Tourneeband vun Aretha Franklin an un wark up tallriek Alben vun den Jazz, Soul Jazz, Funk un Fusion-Genre mit, as bi Carla Bley (Dinner Music), Billy Cobham (Total Eclipse), Hank Crawford, The Crusaders, Miles Davis („Red China Blues“, 1973), Les McCann (Invitation to Openess), Eddie Harris, Freddie King, Rahsaan Roland Kirk (Blacknuss, 1971), Herbie Mann oder Esther Phillips, de meest up den Atlantic-Label entstahn sünd, ferner as Orchesterliddmaat bi Big Band-Produktschonen vun Bobby Hutcherson, Elvin Jones, Grant Green (Blue Breakbeats), Grover Washington Jr. oder Bernard Purdie. Mit den Slagtüüchspeler nehm Dupree ünner eegen Naam 1974 dat Album Teasin'
(4) Vesta is mit zirka 516 km middleren Dörmeter de tweetgröttste Asteroid un dartgröttst Himmelskörper in’ Binneren Hööftgördel. An Grött un Mass wurrd se blots noch vun de Dwargplaneten (1) Ceres un (2) Pallas överdrapen. Vesta wurr an‘ 29. März 1807 vun Heinrich Wilhelm Olbers in Bremen as veert Asteroid opdeckt. Nahdem Olbers 1802 all (2) Pallas opdeckt un benömmt harr, överdroog he dat Recht up de Naamsgeven ditmal an Carl Friedrich Gauß, de mit sien nee Methood vun de Bahnbestimmen entscheedend to de Sekern vun de nee opdeckt Asteroiden bidragen harr. Gauß hett den Himmelskörper nah Vesta, de röömsch Göddin vun Heim un Herd un Süster vn Ceres. As de 1801 opdeckt Dwargplanet Ceres un de 1802 as ok 1804 opdeckt Asteroiden Pallas un (3) Juno wurr tonächst ok Vesta as Planet betekent. Dor bit to dat Opdecken vun (5) Astraea noch mehr as 38 Johr vergahn sullen, änner sück doran tonächst ok nichts. Eerst as nah etwa 1850 de Tall vun de tüschen de Umloopbahnen vun de Planeten Mars un Jupiter funnen Himmelskörper gau ansteeg, hebbt sück för disse Objekte de Beteknungen „Kleine Planeten“, „Kleinplaneten“, „Planetoiden“ oder „Asteroiden“ dörsett. Lutz D. Schmadel: Dictionary of Minor Planet Names, Springer
John Haley "Zoot" Sims (* 29. Oktober 1925 in Inglewood/Kalifornien; † 23. März 1985 in New York City) weer en US-amerikansch Saxophonist vun den Modern Jazz. Sims is in en musikalisch Familie upwussen, sien öllere Bröer is de Basuunist Ray Sims. He sülvst hett eerst Slagtüüch un Klarinett lehrt, mit darteihn Johren wessel he denn to dat Tenorsaxophon. Sien eersten professionell Uptreden harr he mit fievteihn as Liddmaat vun dat Bobby Sherwood Orchestra. 1943 wurr he Liddmaat vun Benny Goodman sien Big Band. 1944 speel he Upnahmen mit Joe Bushkin in. Nah de Armeetiet bi de Air Force hett he weer 1946-47 mit Benny Goodman arbeit. Berühmt wurr he dornah as Liddmaat vun Woody Herman sien Four Brothers tüschen 1947 un 1949. He hett mit Buddy Rich sien Big Band, mit Artie Shaw, Chubby Jackson, Elliot Lawrence un Stan Kenton arbeit. Siet 1954 speel he Upnahmen mit Gerry Mulligan un Jack Sheldon (bi Jazz West) in, in de fröh 1960er Johren weer he as Starsolist in de Gerry Mulligan Concert Jazz Band. Sien Proben in dat New Yorker Jazz Loft mit den Slagtüüchspeler Ronnie Free un den Pianisten Bill Potts 1960 wurrn vun den Fotografen W. Eugene Smith in Bild-
39 Steps (op plattdüütsch so veel as „Negenundörtig Stopen“; dt. Titel: 39 Stufen) is de Titel vun en britischen Thriller vun den Speelbaas Alfred Hitchcock ut dat Johr 1935. De Film baseert op den Roman The Thirty-nine Steps vun John Buchan. Dorbi weern aver blots dat Hööftthema un en poor Motiven ut’n Inholt övernahmen. In en Varieté finnt en Optritt vun „Mister Memory“ statt, de mit sien bannig goot Gedächtnis sien Geld verdeent. Op mol is en Schöt to höörn un Panik brickt ut. Dorbi fallt en sünnerliche Fro, de sik Annabelle Smith nöömt, in de Arms vun den Kanaadier Richard Hannay. Se föhlt sik verfolgt un fraagt em, wat he ehr mit na Huus nehmen kann. Dor veraat se em, dat se en Agentsche is, de hinnern will, dat geheeme Dokumenten invt Utland bröcht warrn schüllt. Hannay höört ehr an, weet aver nich recht, wat he ehr glöven schall. Se snackt wieter vun en Oort in Schottland. Dor schall de Anföhrer vun de Spionen wesen, de an sien verstümmelten lütten Finger to kennen is. In de Nacht warrt de sünnerbore Fro mit’n Mess in Rüch doodsteken. In ehr Hand finnt Hannay de Landkoort vun Schottland mit en markeerten Oort.
Lester Willis Young, ok nömmt „Prez“ oder „Pres“ (* 27. August 1909 in Woodville, Mississippi; † 15. März 1959 in New York City) weer en US-amerikansch Tenorsaxophonist un Klarinettist. Lester Young weer en vun de inflootrieksten Saxophonisten vun den Jazz. Sien Spielwies markeert den Punkt vun den Övergang vun den Swing to‘n Bebop. Charakteristisch weern, ganz in‘ Gegensatz to den kraftvullen Sound vun Coleman Hawkins – sien schlank, hell Ton un sien elegant Speel. En hörbaren Infloot up dat Speel vun Lester Young harr Frankie Trumbauer. Gemeensam mit den Gitarristen Charlie Christian un den Bassisten Jimmy Blanton, weer he en vun de Slötelfiguren vun den Jazz in de fröh 1940er Johren. Sien Vader, Willis Handy Young weer en umhertreckend Musiker un Musiklehrer, de an dat Tuskegee Institut studeert hatte un de mit Karnevals- un Minstrel Shows stännig up Tournee weer. Sien Moder weer Schoolmeestersche mit kreoolsche Oorsprung. Lester Young vertellt: „Mein Vater war ein Karnevalsmusiker. Er konnte alle Instrumente spielen, obgleich er die Trompete am liebsten mochte. Er gab auch Gesangsunterricht und reiste unentwegt durch die Lande, und gab immer weiter Musikunterricht, bis er in den vierziger Jahren starb.“ Lester weer noch en Kind, as sien Familie nah New Orleans
Will Danin (* 6. Februar 1942) is en düütsch Schauspeler. He speel in de ZDF-Reeg Kara Ben Nemsi Effendi den Omar ben Sadek un steiht faken in düütsch Krimiregen as Derrick, Tatort, Ein Fall für zwei, Siska, Der Alte un Rosa Roth vör de Kamera. Buterdem hett Danin in de Kinofilmen Die Engel von St. Pauli (1969) un Deep End (1971) lütte Nevenrullen hatt. Will Danin in de Internet Movie Database (engelsch)
Disse Artikel is man blots en Stubben. Du kannst Wikipedia helpen un em verbetern. De Vuvuzela [vuvuˈzɛla] (Zulu) is en Blaasinstrument, dat ut Süüdafrika kümmt. Dör gellt de Vuvuzela as Teken vun de Football. Se sünd bannig luut, wat dörto föhr, dat vele düütsche Städter se nu verbaden hebbt in jemehr Stadien.
Theodor I. († 14. Mai 649 in Rom) weer Paapst van‘ 24. November 642 bit to sien Dood. Theodor I. weer en ut Jerusalem gebörtig Greek, de sien Vader Theodor Bischop vou Jerusalem weer. As Paapst is he sünner tegen den Monotheletismus intreden. De exileert byzantinsch Patriarch Pyrrhos I. kreeg vun Theodor de Anerkennung as rechtmäßig Patriarch von Konstantinopel, nahdem de ebenso den Monotheletismus verworfen harr. As Pyrrhos sück aber nah sien Rückkehr de Monotheletismus weer towendt hett, hett Theodor dat Anathema un dat Afsetten vun hüm utspraken. Ok mit den Nahfolger vun Pyrrhos, Paulos II. hett he so verfohren. Theodor I. hett in sien Pontifikat den Bischop Stephan von Dor nah Palästina, um de Zerrüttung vun de Kark dor to schlichten. He hett denn noch de Lateransynode van 649 vörbereit, up de de Monotheletismus verdammt wurrn sull. He is aber all vör den Anfang vun de Synode storven, de denn vun sien Nahfolger Martin I. leit wurr. In de Paapstbiografien wurrd Theodor sien Barmhartigkeit, Freegevigkeit un Milde rühmt, aber ok sien hart Haltung in den theologischen Striet mit Konstantinopel. Theodor wurr bi St. Peter bisett. Theodor I.. Mehr Biller, Videos oder Audiodateien to’t Thema gifft dat bi Wikimedia Commons.
De Charité is en groot Krankenhuus in Berlin un Akadeemsch Lihrkrankenhuus vun de Humboldt-Universität un vun de Fre’e Universität Berlin. Vunwegen betere Organisatschoon vun Lehr, Wetenschop un Patschentenversorgen hett de Charité - Universitätsmedizin Berlin 17 CharitéCentren grünnt. In'n Centren warken alltosamen 103 Kliniken un Instituute. CC 1 Human- und Gesundheitswetenschopen CC 2 Grundlaagmedizin (1. Studienabschnitt) CC 3 Zahn-, Mund- und Kieferheilkunde CC 4 Therapieforschung CC 5 Diagnostische un präventive Labormedizin CC 6 Diagnostische un interventschonelle Radiologie un Nuklearmedizin CC 7 Anästhesiologie, OP-Management un Intensivmedizin CC 8 Chirurgische Medizin CC 9 Unfall- und Wiederherstellungschirurgie CC 10 Charité Kumplett Kanker Center CC 11 Hart-, Ümloop- un Fatt- Medizin CC 12 Binnenmedizin un Dermatologie CC 13 Binnenmedizin mit Gastroenterologie un Nephrologie CC 14 Kankermedizin CC 15 Neurologie, Neurochirurgie un Psychiatrie CC 16 Audiologie / Phoniatrie, Augen- un HNO-Heilkunde CC 17 Frugenslüd-, Kinner- un Jugendmedizin mit Perinatalzentrum un Humangenetik Neven de 17 groden CharitéCentren hett de Charité mennig fackbezogene Tostännigkeitzentren, in de sük Facklüüd allmitnanner üm de Behannlung vun de Patienten ümdoon. 1710 hett de König Frederik I. in Preußen butenvör Berlin vunwegen de Grote Pest en Sükenhuus buen laten. Vunwegen dat Berlin vun de Pest nix afkregen harr, do is dat denn Starvenshuus
Little Shop of Horrors betekent The Little Shop of Horrors, US-amerikaansch Film ut dat Johr 1960, Little Shop of Horrors, Musical ut dat Johr 1982, Little Shop of Horrors, Film ut dat Johr 1986. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Plegie oder Paralyse is de vullstandige Bewegungsundüchtigkeit oder Funkschoonsutfall vun'n Böverlief heel un deel oder vun Körperdeelen, Organen oder Nerven. Denn gifft dat noch de unvullstandige Lähmung ook Parese nömt. Is de kumplette Lähmung vun een Arm oder Been oder vun een deel daarvun. Is de kumplette Lähmung vun beide Beene. (to’n Bispill na Slaganfall) Is de kumplette Lähmung vun Hälft vun'n Körper. (ook Halbseitenlähmung nömt). Is de kumplette Lähmung vun Arme un Beene. Ursaken von Lähmungen können sin: wenn Eener böös wat afkregen hett, Krankheed oder psychsch Krankheed. To’n Bespill kann bi een Malör mit eene Benzinkutsch dat Rüggmark inne Warvelsüül köttgahn un dat gifft denn eene Querschnittlähmung. Eene entzünnliche Krankheed mit Teken vun Lahmheed is de Kinnerlähmung. Deutschsprachige Medizinische Gesellschaft für Paraplegie (hoochdüütsch) Definischoon Lähmung afropen an’n 13. Mai 2011
The Little Shop of Horrors is de Titel vun en US-amerikaanschen Kummedie vun den Speelbaas Roger Corman. Seymour Krelboyne is en drömeligen Kerl, de as Uthelp in en Blomenladen in Los Angeles arbeiten deit. Sien Baas is Gravis Mushnick, de Seymour anvn leevsten för de Döör setten müch, vun wegen dat dat Gewarf nich recht lopen will. Man, de annere Helpersche Audrey, in de sik Seymour verkeken hett, maakt em Moot, sien egens nee tüchte Bloom in’t Schaufinster to stellen, de he sogor na ehr nöömt hett. Mushnik gifft Seymour dorophen een Week Tiet, üm sien Plant vörtostellen un to wiesen, dat se en Winnst för’t Gewarf bringt. De Plant sütt ut as’n Venusflegenfall un tütt foorts de Acht vun de Kunden op sik, so dat de Laden wohrhaftig dorvun profiteert. Later gifft Seymour to, dat he de Plant ut en Botterbloom un en Venusflegenfall krüüzt hett. Man, de Plant sütt nich alltobest ut un drauht intogahn. Mushnik maakt Seymour also Damp, dat he ehr Gesund plegen schall. Eerst weet Seymout nich recht, wat he maken schall. He hett allns versöcht. As he sik ut Versehns mit en Glasschöör in’n Finger snieden deit, finnt he dör Tofall rut, dat de
John Walker (* 19. Mai 1781 in Stockton-on-Tees, England; † 1. Mai 1859 in Stockton-on-Tees) weer en engelsch Aftheker. He hett 1826 de Rietsticken utfunnen. Walker funn tofälligerwies rut, dat sück en Mischung ut Antimon(III)-sulfid un Kaliumchlorat entzünden de, wenn man dat över en ruug Böverflach rieben de. He hett denn de Rietsticken sowiet wieder entwickelt, dat man se verkoopen kunn un af 1827 hett he de in Tinndösen to hunnert Stück verköfft. He hett sien Erfindung aber nich patenteeren laten, un so hebbt hüm tallriek Nahmakers över kört oder lang vun’n Markt drängt. De bekannst dorvan weer Samuel Jones ut London mit sien Lucifers. . John Walker harr lokal en gooden Roop as Botaniker, he hett en Interess för Mineralogie entwickelt un hett ok völ Tiet mit chemischen Experimenten verbrocht. Walker hett nie heiraadt un leev mit sien Nichte tosommen. He weer bekannt för sien Kleidungsstil; he droog meestens en grooten Biberhoot, en witten Krawatte, grau Strümp, graubruun Kneebüxen un en bruun Schoßrock. He is 1857 in Stockton-on-Tees storven un wurr in dat nah bi gelegen Norton-on-Tees begraben. John Walker - Stockton Borough Council
Getrude E. “Trudy” Pitts Carney (* 10. August 1932 in Philadelphia; † 19. Dezember 2010 ok dor) weer en US-amerikaansch Organistin vun de Soul Jazz. Pitts studeer an de Philadelphia Musical Academy, an de Temple University un Julliard. Hör Karriere fung se an as Assistentin vun den Pianisten in de Show Raisin'. Nah dat Enn‘ vun de Tournee vun dat Musical hett hör Ehemann William Theodore Carney II (ok Bill Carney, oder eenfak Mr. C nömmt) – he weer Slagtüüchspeler bi Shirley Scott – hör dorto anregt, hör Repertoire wieder to entwickeln. 1967 is se an de Oostküst uptreden und wurr dorbi vun Carney begleit.. Se harr Bill Carney 1958 heiraadt. Buterdem speel se mit Ben Webster, Gene Ammons un Sonny Stitt. Enn‘ vun de 1960er Johren nehm se veer Alben ünner eegen Naam för Prestige Records up, an de ü.a. Willis Jackson, Pat Martino un Rahsaan Roland Kirk mitwarkt hebbt. Se hett Pat Martino up sien Prestige-Album El Hombre (1967) begleit un Roland Kirk up de sien Alben The Return of the 5000 Lb. Man (1976), Other Folks' Music (1976) un Kirkatron (1977). Later is se up dat ölfte Mary Lou Williams Women in Jazz Festival in Washington, D.C.
Chhewang Nima (* 20. August 1967; † 25. Oktober 2010) weer en nepaleesch Bargstieger. He hett tallriek Touren in’ Himalaya as Hoochgebirgsdräger, en so nömmt Sherpa, begleit un gull as en vun de erfohrenst Bargstieger vun de Welt. He ist 19mal up den Tipp vun den Mount Everest ween, to’n eersten Mal an’ 3. Mai 1994. Buterdem besteeg he tweemal den Cho Oyu (2002 un 2003) un 2004 keem he up den Middeltipp vun den Shisha Pangma 2004. In 7045 Metern Hööcht up den Weg to de 7129 Meter hooch Baruntse in de ööstlich Himalaya-Region wurr he an’ 23. Oktober 2010 vun en Lawine erfaat; de Söök hett man an’ 25. Oktober 2010 ahn Spood instellt. 8000ers.com, Chuwang Nimas Bestiegen bit 2007 Websteed vun Chhewang Nima Sherpa BBC News: „Search for missing Nepal Sherpa Chhewang Nima stopped“, 25. Oktober 2010
Transplantatschoon (lat. transplantare = ‚verpflanzen‘, ‚versetzen‘) is inner Medizin dat Inplanten vun lebennig Materiol (Knaken, Organe, Geweve oder Körperdeele). Denn gifft dat noch dat Inplanten vun kunstmaakt Saak (to'n Bespill een kunstmaakt Hart) ook Implantat oder Prothese nömt. autologe oder autogene Transplantatschoon: Gäver un der dat tokregen schull sin desülbige Minsch, syngene oder isogene Transplantatschoon: Gäver is der eineiige Zwilling, d. h. Gäver un der dat tokregen schull sin genetisch gliek. Daarher kann bi de syngenen wie ook bi de autologen Transplantatschoon vun de Gaav vun Immunsupressiva Affstand nomen warrn (de neegbei Anslag vun de Medikamente sin düchtig). Allogene Transplantatschoon: Gäver höört de glieken Oort an. Xenogene Transplantatschoon: Gäver hört eener annern Oort an (t. B. Schwiene-Hartklappe). In Düütschland unnerliggt de Transplantatschoon vun Geweven vun minschlichen Gävern dem Transplantatschoonsgesett (TPG). Verlööft sin Organrutnahm vun Dootbleven (Liekengaav) oder vun Lebennigen (Lebenniggaav). Organhannel, d. h. Berappen oder anner extra doon för den Gäver oder siene Verwandten, is nich verlööft. Transplantatschoonen warrn blot in Transplantatschoonzentren mit Tügnis maakt. Bunnesdüütsches Transplantatschoonsgesett vvun'n 1. Dezember 1997 (toletzt ännert dörch Art. 14 V vun'n 25. November 2003; I 2304)
De Lebber (lat.: iecur; ooltgr.: ἧπαρ hepar) is dat zentrale Organ vun’n Stoffwessel un de gröttste Drüüs in’n Lief vun de Warveldeerten. De wichtigsten Opgaven vun de Lebber sünd de Produkschoon vun Proteinen (t. B. Stollfakters), dat Verweerten vun Deelen vun de Nohren (t. B. Spiekern vun Glukoos un Vitaminen), de Produkschoon vun Gall un dormit tosamen de Afbo un dat Utscheden vun Stoffwesselrpodukten, Giftstoffen un Heelmiddels. Nehrstoffen de ut’n Darm in’t Blood opnahmen warrt, warrt över de Poortader na de Lebber transporteert un warrt vun ehr denn in’t Blood afgeven oder ut dat Blood rutnahmen, as dat jüst nödig is. De Lebber vun en Minsch wiggt twüschen 1500 un 2000 g. Se is en week un gleikmatig struktureert Organ, dat to’n gröttsten Deel in’n rechten Böverbuuk liggt. De Lebber kann groff in twee grote Lappens indeelt warrn. De rechte Lappen (Lobus dexter) liggt ünner’t Dweerfell un is deelwies dormit verwossen. De is grötter as de linke Lebberlappen (Lobus sinister), de bit in den linken Böverbuuk recken deit. Bito gifft dat twee lüttere Lebberlappens, neemlich den quadraatschen Lappen (Lobus quadratus) un den „steerten“ Lappen (Lobus caudatus). An de Ünnersiet vun de Lebber liggt de so nöömte Lebberpoort (Porta hepatis), över
Mats Julian Hummels (* 16. Dezember 1988 in Bergisch Gladbach) is en düütsch Footballspeler. De Defensivakteur speelt siet Anfang 2008 bi Borussia Düörpm un is dor meest as Binnenverteidiger oder as defensiv Middelfeldmann insett. De Söhn vun de Sportjournalistin Ulla Holthoff un den Footballspeler Hermann Hummels speel siet sien söbenten Levensjohr bi FC Bayern München, bi de sien Vader Hermann ok as „Junioren-Trainer för de ünnere Berieken“ tätig is. In de Jöögd speel he faken mit sien twee Johr ölleren Bröer Jonas tosommen. He wurr denn bald Stammspeler vun de Regionalliga-Mannschap ünner Hermann Gerland. To de Saison 2006/07 keem he in de eerst Mannschap vun Bayern München un kreeg af dem 1.1.2007 en Profiverdrag un in dat sülvig Johr hett he ok sien eerst Bundsligaspeel makt. Denn gung dat aber nich so richtig vörwärts mit sien Karriere un so wurr in de Winterpaus vun de Saison 2007/08 eerst an Borussia Duörpm utlehnt un nahderhenn endgüldig verköfft. Mit sien Mannschap wurr he denn 2011 un 2012 Düütsch Meester un wunn 2012 ok noch dat Pokalendspeel. To de Saison 2016/17 hett he denn bi Bayern München anhüert. An‘ 27. März 2007 geev Hummels ünner Trainer Dieter Eilts sien Debüt in de Düütsch
Implantat is een künstlich maakte Materiol, wat in'n Lief inbröcht ward un do för eene Tiedlang oder för alltied bliven schull. Dat is maal nödig, wenn man wat uttuuschen oder ünnerstütten mut, wiel dat kaputt gahn oder seek worrn is. Implantate sin künstlich maakte Reedschop, im Tegendeel to eene Transplantatschoon, bi dat inbröcht Geweve notürlich is. Upgaav is, Körperfunktschoonen zu ünnerstütten oder to ersetten (Ersatz vun Arme un Beene, Organe oder Organdeele). Hartschrittmaker Kunsthart Fattprothese (Ersatz vun Bloodfatten) Cochlearimplantat (to'n beter höören) Retina-Implantat (to'n beter kieken) verschillene Formen vun Liddersatz (Endoprothese) inner Unfallchirurgie verwendete Materiolien to operativen Behanneln von Knakenbrööken (Osteosynthese) inner Neurochirurgie warrn Schädelrekonstruktschoonen ut Titan als Knakenersatt för kaputte Schädel maakt (na eene Operatschoon) Kuus - Implantat Piedelimplantat To'n Bespill inner plastischen Chirurgie as Ersatz för kaputte Körperdeele oder ook as Vergrötterung vun vörhannenen Körperdeelen (Bostimplantat) To'n Bespill bi'n Hund ward een RFID-Chip ünner de Huut inplant. Nu kann de Besitter em finnen. Gastroplastiken, Magenband (bi Oewergwicht, to'n affnihmen) Deelprothese vun'n Keelidd afropen an’n 17. Mai 2011